ཐོག་མར་སྤྱི་ཁྱབ་དྲུང་ཆེ་ལགས་ཀྱི་གསར་འགོད་པ་རྣམས་ལ་ཐེངས་འདིར་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ཁུལ་དེར་ཆིབས་སྒྱུར་མཛད་འཆར་སྐོར་ངོ་སྤྲོད་དང་སྦྲགས།འདི་ལོར་རོགས་ཚོགས་བཙུགས་ནས་ལོ་ངོ་བརྒྱད་ཅུ་འཁོར་བ་དང་།བོད་མི་རྣམས་དང་ལྷན་ལས་འགུལ་སྤེལ་ནས་ལོ་ལྔ་བཅུ་འཁོར་བ་བཅས་དུས་ཆེན་གཉིས་འཛོམས་སྐོར་ངོ་སྤྲོད་གྲུབ་བསྟུན་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་བཀའ་སློབ་སྩལ་དོན།དང་ཐོག་ཞུ་རྒྱུར།རོགས་ཚོགས་དང་ང་ཚོ་བོད་མིའི་དབར་གྱི་འབྲེལ་བ་དེ་ནི་ཆབ་སྲིད་དང་དཔལ་འབྱོར་གྱི་འབྲེལ་བ་ཞིག་མིན།ང་ཚོའི་དབར་གྱི་འབྲེལ་ལམ་དེ་ནི་འགྲོ་བ་མིའི་སྤྱི་ཚོགས་ནང་མི་གཅིག་ལ་དཀའ་ངལ་འཕྲད་སྐབས་མི་གཞན་གྱིས་རོགས་རམ་བྱེད་རྒྱུའི་གཞི་རྩའི་མིའི་རང་བཞིན་ལྷན་སྐྱེས་འདུ་ཤེས་གཞིར་བཞག་པའི་ཐོག་ནས་བྱུང་བའི་འབྲེལ་བ་ཞིག་རེད།